tomron87/hebrew-wikipedia-sentences-corpus huggingface dataset:
אך צץ מחדש לאחר הופעת הא-קפלה של הרביעייה הפינית "Loituma", שיצא לראשונה באלבום הבכורה שלה, לויטומה, בשנת 1995. האלבום יצא בארצות הברית בשם "Things of Beauty" בשנת 1998.
גרסת הא-קפלה של השיר זכתה לפופולריות בינלאומית גדולה יותר כחלק מתופעת אינטרנט באביב 2006 כאשר ילדת הלוטימה (הידועה גם בשם Leekspin), באנימציית פלאש של דמות האנימה אינואה אוריהימה מסדרת האנימציה Bleach המסובבת כרישה בלופ.
הסרטון הפך במהרה ללהיט עולמי והשיר זכה במהרה לפופולריות רבה בגלל האנימציה.
לאחר פרסום האנימציה, Ievan polkka התפרסם ברחבי העולם, עם עלייה משמעותית של עניין והכרה שהוכחו על ידי מנועי החיפוש.
בשנת 2020 זכה השיר לתפוצה מחודשת כאשר המתופף הטורקי בילאל גורגן ביצע גרסת כיסוי שזכתה לעשרות מילוני צפיות ביוטיוב ובתורה זכתה לגרסאות כיסוי נוספות.
If Love Was a Crime (בעברית: אם האהבה הייתה פשע) הוא שיר שבוצע על ידי פולי ג'נובה, והוקלט על ידי פולי ג'נובה הבולגרי, ונכתב על ידי בוריסלב מילנוב, סבסטיאן ארמן, יואכים פרסון וג'נובה עצמו.
השיר ייצג את בולגריה באירוויזיון 2016 על ידי הזמרת פולי ג'נובה עמו הגיע עד למקום הרביעי.
המיקום הגבוה ביותר של בולגריה בתחרות עד אז.
הקליפ הרשמי לשיר יצא לאור ב-21 במרץ 2016, ואחריו הושק הסינגל ב-30 במרץ 2016 דרך הטלוויזיה הלאומית הבולגרית ועל ידי יוניברסל מיוזיק גרופ.
לאחר הופעתה באירוויזיון, השיר הושמע גם במצעד הסינגלים בבריטניה ב-200 הראשונים והגיע למיקום שיא למקום השמונים באוסטריה, בלגיה, סקוטלנד ושוודיה.
מאז הוצאתו לאור של הקליפ, הסרטון הרשמי נצפה מעל 11 מיליון פעמים.
ונשמע בספוטיפיי למעלה מ-4 מילון פעמים.
ב-19 בפברואר 2016, BNT הודיעה כי דירקטוריון השידור הבולגרי בחר באופן פנימי בפולי ג'נובה לייצג את בולגריה בתחרות האירוויזיון 2016. השיר "If Love Was A Crime" נבחר גם הוא באופן פנימי לג'נובה והוצג בפני הציבור ב-21 במרץ 2016 על ידי הוצאתו לאור של הקליפ הרשמי דרך האתר הרשמי של האירוויזיון.
ג'נובה ביצעה את השיר במהלך אירוויזיון 2016 בחצי הגמר השני שהערך ב-12 במאי 2016, שנערך באריקסון גלוב שבסטוקהולם, שוודיה.
בגמר, שנערך ב-14 במאי 2016, סיימה ג'נובה את התחרות במקום הרביעי עם 307 נקודות.
היה זה המיקום הגבוה ביותר של בולגריה באירוויזיון עד אז.
זו הייתה גם ההשתתפות הראשונה של בולגריה בגמר מאז 2007.
"If" (עברית: "אם") הוא שיר של הזמרת האמריקאית ג'נט ג'קסון מתוך אלבומה החמישי Janet אשר הופץ כסינגל השני מתוכו ב-13 ביולי 1993 על ידי וירג'ין רקורדס.
היא נכתב על ידי ג'קסון עצמה, הצמד ג'ימי ג'אם וטרי לואיס, הרווי פקואה וג'ון בריסטול והופק על ידי ג'קסון עצמה וג'ימי ג'אם וטרי לואיס.
ג'קי ביברס גם קיבל קרדיט על כתיבת השיר בגלל הסמפול של השיר "Someday We'll Be Together".
מבחינה מוזיקלית השיר מכיל מספר סגנונות ביניהם רוק, טריפ הופ ומוזיקת אינדסטריאל עם אלמנטים של היפ-הופ וניו ג'ק סווינג.
השיר זכה לשבחים ממבקרי המוזיקה אשר מרביתם ציינו לטובה את השינוי בתדמיתה של ג'קסון שהפכה למינית ופתוחה יותר ופחות שמרנית.
הוא זכה בפרס BMI בקטגוריית השיר המושמע ביותר של השנה ברדיו ודורג בין השירים הטובים ביותר של מגזין סלנט בשנות ה-90. בנוסף הוא הגיע למקום הרביעי במצעד האמריקאי הרשמי והגיע למעמד זהב.
בנוסף הוא גם זכה להצלחה בקנדה, אוסטרליה ובריטניה.
הקליפ לשיר נחשב לאחד מהקליפים הבולטים והמוכרים של ג'קסון.
הוא מכיל תכנים מיניים יותר ועוסק בחושניות, מציצנות ומכיל כורואוגרפיה מורכבת.
בנוסף הוא מציג טכנולוגיות שלא היו זמינות באותה עת כמו מסכי מגע ומצלמות רשת.
הקליפ זכה לשבחים רבים ואף זכה בשני פרסי VMA בקטגוריות "קליפ הדאנס של השנה" ו"הקליפ הנשי של השנה" ובפרס בילבורד בקטגוריית "קליפ הדאנס של השנה".
בנוסף הקליפ דורג במקום השני ברשימת הקליפים הטובים ביותר של שנות ה-90 של אתר "Idolator" על פי הצבעות הגולשים.
על מנת לקדם את השיר הופיע עם השיר בטקס פרסי ה-VMA בנוסף לסיבובי ההופעות שלה.
השיר הגיע בשבוע בכורתו למקום ה-57 בארצות הברית כשבשיאו הוא מגיע למקום הרביעי ואף זוכה למעמד זהב.
בנוסף הוא הגיע למקום השלישי במצעד שירי ה-R&B וההיפ-הופ ולראש מצעד שירי הדאנס ואף דורג במקום ה-19 ברשימת סוף השנה של המצעד האמריקאי.
נכון הליום מכירות השיר עומדות על כ-983 אלף עותקים בארצות הברית.
בקנדה השיר הגיע למקום ה-3 ושהה 19 שבועות במצעד.
במצעד סוף השנה הקנדי דורג במקום ה-25. בבריטניה השיר הגיע בשיאו למקום ה-14 ושהה שבעה שבועות במצעד הבריטי.
באוסטרליה וניו זילנד השיר גם זכה להצלחה כאשר הגיע למקומות 18 ו-8 בהתאמה אך באירופה זכה להצלחה בינונית כאשר הגיע למקום ה-25 בלבד במצעד האירופאי הכללי.
אם כי היו כמה מדינות באירופה בהם השיר נכנס לעשרים העליונים, ביניהן שוודיה והולנד.
ב-2011 השיר חזר חזרה למצעד שירי הדאנס/אלקטרוני האמריקאי שהוא מתמקם במקום ה-45.
הקליפ בוים על ידי דומיניק סנה והכוראוגרפיה הורכבה על ידי טינה לנדון, ג'קסון עצמה, עומאר לופז, וקית' ויליאמס.
הוא צולם במועדון לילה אסייתי והכיל טכנולוגיות אשר היו חדשניות באותה תקופה ביניהם מסך מגע ומצלמות רשת המשמשים למעקב אחר המתרחש במועדון.
ג'קסון היא הכוכבת הראשית במועדון כאשר הכניסה למועדון מותנית באמירת סיסמה (שהיא השם של השיר).
הנושאים של הקליפ הם פנטזיה מינית, תשוקה ומציצנות אשר משמשים כמטאפורה למילות השיר.
בנוסף הרבה אנשים ראו בקליפ כעוסק בתאווה בין גזעית בעקבות השילוב של שחקנים אסייתים בקליפ.
בעקבות התכנים המיניים בו הקליפ עורר מחלוקת.
על המחלוקת ג'קסון אמרה: "זה [מין] לא דבר מגעיל או מלוכלך, אבל זה מאוד סקסי.
במהלך ההקלטה [של השיר] המשכתי לומר, 'אלוהים אדירים, אני שמח שאמי לא כאן." לקליפ יצאו שתי גרסאות כאשר גרסה אחת הייתה הגרסה המקורית והשנייה הייתה גרסת ריקודים שמתמקדת בכורואוגרפיה של הקליפ.
גרסת הריקודים הייתה הגרזה ששודרה ברוב ערוצי המוזיקה בעולם בשל התוכן המיני בקליפ.
הקליפ נפתח בסצנה בה רואים אישה אסייתית שלובשת קימונו מתקרבת אל עבר בניין בשכונה אסייתית.
היא מגיעה לכניסה לבניין, שם היא מביטה במצלמה ואומרת את שם השיר.
לאחר מכן היא נכנסת אל תוך הבניין והמסיבה מתחילה.
אור ירוק נדלק המסמן לרקדנים הגברים להשתלשל מהתקרה שיורדים הפוך על חברים בצורה מפותלת.
לאחר מכן רואים את בעל המועדון צופה במתרחש בחדר נפרד דרך מצלמת רשת.
אל הגברים שיורדים מהתקרה מצטרפות גם רקדניות, כולל ג'נט עצמה וכולם רוקדים על רחבת הריקודים.
בהמשך נראות סצנות נוספות של אנשים שמגיעים למועדון שכל הסצנות מתועדות דרך מצלמות הרשת בעוד מנהל המועדון מעביר את הצילומים באמצעות נגיעות במסך (דבר אשר אז לא היה קיים).
ג'נט והרקדנים מבצעים תנועות מיניות זה בזה כאשר ג'נט מתמקדת בלהרשים את בעל המועדון שצופה בה דרך המצלמות ולאחר מכן נראות שלוש נשים נוספות הצופות במתרחש ולאחר מכן נראית האישה מתחילת הקליפ שהיא שמשלמת בשביל להיכנס לחדרים נוספים במועדון.
בין היתר רואים גם זוג שמקיים יחסי מין בחדר אחר של המועדון.
ברגע השיא של הקליפ ג'נט ורקדניה מבצעים תנועות ריקוד שמדמות מין אוראלי בעוד בעל המועדון צופה בג'נט בהתלהבות יתרה.
בסוף הקליפ האישה שנראתה בתחילת הקליפ יותר מהמועדון והולכת בכיוון ההפוך ממנו באה.
הקליפ היה נחשב לבין הקליפים שהחלו להשפיע על נשים צעירות לבטא את המיניות שלהן.
טוונג', מחבר הספר "Generation Me: Why Today's Young Americans are More Confident, Assertive, Entitled—and More Miserable Than Ever Before" כתב כי בשנות ה-50 רק 3 אחוז מהנשים חוו מין אוראלי אך באמצע שנות ה-90 75% מהנשים הצעירות בגילאי 18–24 חוו מין אוראלי, ובכך הוא ראה קשר ליציאת הקליפ.
עם השנים נעשו יותר קליפים אשר מציגים תנועות המדמות מין אוראלי כאשר התנועה בה ג'נט מצמידה את ראשו של רקדן הליווי שלה לאיבר המין שלה הפכה לפופולרית במיוחד.
הסופרת פאולה קאמן טענה בספרה "Her Way: Young Women Remake the "Sexual Revolution תיארה את ג'קסון כמי שהפכה את נושא המין האוראלי למיינסטרים במוזיקה והפכה נשים למשוחררות יותר.
הקליפ כולל הצגה של טכנולוגיות חדשניות שלא היו קיימות אז כמו מסכי מגע ומצלמות רשת שעדיין לא היו קיימות שהקליפ פורסם.
הרבה שנים מאוחר יותר ג'קסון הגיבה לנושא כאשר אמרה: "אני לא חושבת שאנשים הבינו אז מה הצגנו כי אז הטכנולוגיה הזו לא הייתה זמינה.
הקליפ הציג טכנולוגיה עתידנית, במיוחד עם מסכי המגע.
רציתי שהחשקנים בקליפ ישתמשו בזה כדי לתקשר אחד עם השני ולהתייחס זה לזה באמצעות המסכים, בדומה למה שאנחנו עושים עם הטלפונים החכמים והטאבלטים שלנו היום.
כשאני מסתכלת על חיינו עכשיו, אני מבינה שהחיים הם חיקוי של האומנות".
גם העובדה כי הקליפ שילב גברים שלבשו תלבושות נשיות הייתה פריצת דרך מכיוון שזה לא היה דבר מקובל קודם לכן.
הרבה אנשים כתוצאה מכך תיארו את ג'קסון כשילוב של "טומבוי" אך "סמל מין" בו זמנית.
בהמשך היא נהגה גם ללבוש ג'ינסים רחבים וכובעים מרופטים אשר חיזקו את המראה הגברי שלה אך בו זמנית גם לבשה בגדים בעלי אופי פרובוקטיבי שחיזקו את היותה סמל מין.
הזמרת בריטני ספירס ציינה שהקליפ לשיר "I'm a Slave 4 U" הושפע מהקליפ של "If".
"ראיתי את הקליפ והערצתי אותה בגללו, רציתי להיות כמוה".
בנוסף היא גם כינתה את ג'נט כ"מודל לחיקוי רב עוצמה באמצעות הזהות שלה".
הכוראוגרפיה של הקליפ היוותה השראה לימים לזמרות רבות כדוגמת ספירס עצמה, ביונסה, פינק, ליידי גאגא, ג'ניפר לופז, סיארה, מיה, מיסי אליוט, פאולה עבדול, כריסטינה מילאן, ליל קים ואפילו להקת אן סינק.
דוגמאות בולטות הן הקליפ לשיר "My Love Is for Real" של פאולה עבדול, הקליפ לשיר "Dip It Low" של כריסטינה מילאן, בקליפ לשיר "No Matter What They Say" של ליל קים ובקליפ לשיר "I Want You Back" של אן סינק.
אן סינק גם שאבו השראה מהכוריאוגרפיה גם בסיבוב ההופעות הראשון שלהם.
לימים, הרבה מבקרים אמרו כי נשים רוצות להיות כמוה ואף גם הזמרות הגדולות בעולם הולכות בעקבותיה, למשל ריהאנה, ליידי גאגא, ביונסה, בריטני ספירס וכו'...
בנוסף הקליפ לשיר ביסס את הקריירה של טינה לנדון ככוראוגראפית כאשר זמרות רבות רצו לעבוד איתה כדוגמת ריהאנה, בריטני ספירס, ג'ניפר לופז, פינק, שאקירה וכריסטינה אגילרה.
בשנת 2013 מגזין אסקווייר כינה את השיר כאחד מהשירים "הסקסיים ביותר" של ג'קסון.
רקש סאטוול ממגזין ניו יורק כתב על השיר מאמר ובו שיבח את השיר כאשר כינה אותו כ"אגרוף לעור התוף" וטען כי השיר נשמע מרענן גם 20 שנה לאחר שחרורו ועדיין רלוונטי לרדיו.
הוא טען כי לשיר הייתה הכרעה במיינסטרים הנוכחי וציין את השירים של דייוויד גטה כדגומה לכך.
בנוסף הוא טען כי השיר היה נשמע כמו שיר מהעתיד והשווה אותו לשירים שיצאו מאוחר יותר כמו "Hey Ya!" של הצמד אאוטקאסט ו-"Blurred Lines" של רובין ת'יק.
בנוסף הוא גם השווה את השיר לשיר "S&M" של ריהאנה.
באופן כללי הוא כינה את השיר כאחד הרגעים האומנותיים המכריעים בקריירה של ג'קסון ואמר כי טון השירה "המרושע" וה"אירוטי" של ג'קסון בשיר הווה השראה לאמנים רבים ביניהן ריהאנה וקשה.
בנוסף הוא טען כי ניתן למצוא את ה-"DNA" של השיר בשירים שיצאו מאוחר יותר כמו "One Touch" של להקת LCD Soundsystem, Rockstar 101 של ריהאנה ו-"What If?" של אליה.
הוא השווה את השימוש בתזמורת בשיר של ג'קסון לאלו של השירים שציין וכי הצליל הזה הפך למזוהה עם ג'קסון עם השנים ואמר כי לג'קסון הייתה את היכולת להשתמש בגוונים שונים של הצליל הזה באופן גאוני.
בסיכום המאמר הוא כתב כי לשיר יש "אמירה מינית מוחלטת, אמיתית ופורצת דרך בצורה בלתי נמחקת ומהפנטת" ו"מעטים האנשים שהיה להם יותר קצב ושליטה ממה שהיה לג'קסון בשנת 1993".
אתר "Pop Blerd" כינה את השיר כ"אימון ריקוד מיוזע וסקסי אשר עדיין מחזיק במעמד מכובד 20 שנה לאחר יציאתו".
מגזין סלנט דירג אותו כשיר ה-22 הטוב ביותר של שנות ה-90 כאשר בנימוק שלהם הם כתבו: "שיר הדאנס רוק מצא את מיס ג'קסון טוענת את זכותה לקבל אורגזמה שכמותה תגמד את עוויתות השרירים העצומות שלך.
על רקע הפקה קפדנית השיר משוטט ביעילות, מסמן את טרפו, תובע את טענתו ומשחק עם דעתנו.
השיא הוא בהרמוניות המתוקות של הגשר בהם השיר צולל לתוך הפרדוקס הקטן של הפזמון, ובסופו של דבר החליט להיות יותר מתכתי מאשר גשמי".
באתר Zomgtalk נכתב כי השיר הטביע חותם וסלל דרך חדשה.
בנוסף הם כתבו: "הנושא של השיר, פנטזיות מיניות היפותטיות עם גוני עצב נחשב לארוטי ומתריס, והפקתו המשלבת אקורדי גיטרה מייללים, ביטים היפ-הופ קליטות בטירוף, וכמה מהביצועים הטובים ביותר של ג'נט קבעו שהוא פוטנציאלי והשיר האקלקטי ביותר של כל הדיסקוגרפיה שלה".
אלישיה ג'קסון מ-"The Redefined" אמרה כי "טבעו הרך של השיר התמזג עם הגסות המוחלטת של המילים המיניות.
המילים המנוגדות באו בסתירה עם הפרסונה הביישנית של ג'קסון".
הזמרת קלי קלרקסון הופיעה עם השיר במספר מופעים בסיבוב ההופעות שלה "All I Ever Wanted Tour".
גם קוון יורי מלהקת גירלז ג'נריישן ביצעה גרסת כיסוי לשיר במהלך סיבוב ההופעות של הלהקה "2011 Girls' Generation Tour" ושנה לאחר מכן הן גם שחררו גרסה זו באודיו.
להקת A.S.I.I.D רקדה לצלילי השיר בתוכנית הריאלטי "America's Best Dance Crew" בפרק שהוקדש לג'קסון.
אמן האלקטרוניקה EPROM ערך גרסת רמיקס לשיר והוציא אותה בשנת 2011. בשנת 2012 גם הדי ג'יי קייטרנדה הוציא גרסת רמיקס משלו לשיר.
פורמט בלעדי לצרפת על גביי דיסק
פורמט 3 על גביי דיסק בלעדי ליפן
פורמט בלעדי לבריטניה על גביי דיסק
פורמט בלעדי ליפן על גביי דיסק
פורמט 12 כפול בלעדי לארצות הברית
פורמט 12 בלעדי לארצות הברית
פורמט בלעדי לארצות הברית על גביי דיסק
פורמט נוסף בלעדי לארצות הברית על גביי דיסק
פורמט מקסי סינגל על גביי דיסק בלעדי לארצות הברית
ג'נט ג'קסון - שירה, כתיבה, קולות רקע, הפקה
ג'ימי ג'אם - כתיבה, הפקה
טרי לואיס - כתיבה, הפקה
מקוםתאריםמכירות ארצות הברית (RIAA) פלטינה 938,483
הוא אלבום האולפן החמישי של הזמרת-יוצרת האמריקאית מרדית ברוקס.
האלבום יצא לאור ב־25 בספטמבר 2007, על ידי חברת התקליטים סבוי רקורדס.
If I Can't Have Love, I Want Power (בעברית: אם אני לא יכול/ה לאהוב, אני רוצה כוח) הוא אלבום האולפן הרביעי של הזמרת-יוצרת האמריקאית הלסי.
האלבום יצא לאור ב-27 באוגוסט 2021, על ידי חברת התקליטים קפיטול רקורדס.
סרט תיאטרון הנושא את שמו של האלבום, בבימויו של הקולנוען האמריקני קולין טילי , ובו מוזיקה מהאלבום, אמור להוקרן בבתי הקולנוע הנבחרים של IMAX.
כאשר כרטיסים יהיו זמינים לרכישה ב-3 באוגוסט 2021.
האלבום קיבל מועמדות בטקס פרסי גראמי ה-64 בקטגוריה האלבום האלטרנטיבי הטוב ביותר.
ב-17 בינואר 2020, לאחר צאת אלבום האולפן השלישי שלה Manic.
הוציאה הלסי שירים משותפים עם אמנים שונים באותה שנה, כמו "The Other Girl" של קלסי בלריני, ג'וס וורלד "Life's a Mess", ואת "Forget Me Too" של משין גאן קלי.
בינואר 2021, הודיעה הלסי על הריונה הראשון מהתסריטאי אלב איידין, לאחר שסבלה מהפלות רבות עקב אנדומטריוזיס.
ב-28 ביוני, הכריזה הלסי על צאת אלבום האולפן הרביעי שלה שיקרא If I Can't Have Love, I Want Power, דרך המדיה החברתית שלה.
יחד עם ההודעה היא גם הציגה בתצוגה מקדימה את אחת הרצועות מהאלבום.
שלט חוצות בלוס אנג'לס, שבקליפורניה עלה לצד ההודעה.
לאחר מכן, התגלה כי האלבום הופק על ידי המוזיקאי האמריקאי טרנט רזנור והמוזיקאי האנגלי אטיקוס רוס מלהקת הרוק האמריקאית Nine Inch Nails.
בסרטון טיזר לאלבום, חשפה הלסי שהאלבום יהיה בסגנון הפאנק רוק (Punk rock).
ב-7 ביולי 2021, חשפה הלסי את עטיפת האלבום והודיעה ותאריך יציאתו ב-27 באוגוסט 2021, והועמד לרשות הזמנה מראש באותו יום.
היא הסבירה ברשתות החברתיות כי התקליט הוא אלבום קונספט המתמקד בחיובי ובשלילה של הריון ולידה.
בעת ההכרזה סיפרה הלסי על אלבומה;
האלבום צפוי לצאת לאור ב-27 באוגוסט 2021. ב-7 ביולי 2021, ניתן להזמין מראש את האלבום בגרסאות התקליטור, תקליט ומארז תקליטורים בחנות האינטרנט של הלסי.
מהדורות מוגבלות של תקליטורי ויניל אדומים, עם עטיפה חלופית, נמכרו אך ורק באורבן אאוטפיטרס.
הלסי הצטלמה לשער העיתון של מגזין הנשים האמריקני Allure באוגוסט 2021, אליו התראיינה בנושאים זהותה החברתית, מערכות היחסים, ההיריון והמשפחה.
ב-13 ביולי 2021 פרסמה הלסי טריילר ברחבי הרשתות החברתיות שלה לסרט בן שעה, שכותרתו If I Can't Have Love, I Want Power גם כן, שיקדים את צאת אלבומה האולפן.
הסרט בוים על ידי הקולנוען האמריקאי קולין טילי , ויכיל בו מוזיקה מהאלבום.
מגזין רולינג סטון דיווח כי הסרט משלב פנטזיה, המשרטט השפעות חזותיות מסדרת הטלוויזיה האמריקאית "משחקי הכס" ומהסרט מארי אנטואנט משנת 2006, לצד נושאים של אמהות ומיסטיקה בסיפורי העלילה.
בפתיחת הטריילר נכתב, "הסרט הזה עוסק במבוך החברתי לכל החיים של מיניות ולידה" ו-"סיפורי האימה הגדולים ביותר שמעולם לא סיפרו נקברו עם גופות המתים באותו מבוך." הסרט יוקרן באופן בלעדי ללילה אחד, בתיאטראות קולנוע נבחרים של IMAX.
תאריך רישום הערים טרם פורסם; הכרטיסים ימכרו ב-3 באוגוסט 2021.
יצירת עטיפת האלבום If I Can't Have Love, I Want Power, נחשפה באמצעות צילומי ווידאו שצולמו במוזיאון המטרופוליטן לאמנות שבניו יורק, ובו הלסי טיילה בתערוכות לפני שחשפה לבסוף את עטיפת האלבום כדי לחשוף את גודל החיים וציור יצירות האמנות.
יצירות העטיפה צולמו על ידי לוקאס גארידו.
הוא מתאר עיבוד אמנותי בהשראת המדונה והילד, תיאור נוצרי של מרים, אם ישו.
הלסי נראית יושבת על כיסא זהב, אוחזת בילד, כשחזה השמאלי שלה חשוף.
היא הצהירה כי יצירות האמנות מתארות את "תחושת המסע בחודשים האחרונים שלה", ומטרתן לעקור את הסטיגמה החברתית סביב "גוף & הנקה".
יצירת העטיפה נוצרה בהשראת "הבתולה והילד המוקפת במלאכים" מציור שמן הרנסאנס בעל שני הלוחות של ז'אן פוקה בשם Melun Diptych, והפכה לנושא של תשומת לב ודידיונים רבים אינטרנט.
העיתון "The Mercury News" קישרו את יצירות האמנות לתנועת החופש העליונה באינסטגרם "" וציינו קווי דמיון חזותיים לדמות סרסיי לאניסטר מסדרת הטלוויזיה משחקי הכס.
גרסה מצונזרת של עטיפת האלבום, מציגה את הלסי כאשר הפטמה השמאלית החשופה מכוסה ביד התינוק, עטיפה זו זמינה גם בפלטפורמות הסטרימינג והורדה דיגיטלית.
עיתוןתוארדירוגמקוררולינג סטון50 האלבומים הטובים ביותר של 202118בילבורד50 האלבומים הטובים ביותר של 2021: רשימת הצוות6פיפל10 האלבומים הטובים ביותר של 20215The Line of Best Fit (מגזין בריטי)האלבומים הטובים ביותר של The Line of Best Fit לשנת 2021 (לפי דירוג)15Consequence50 האלבומים המובילים של 202140Yahoo!
מדינהתאריך יציאהפורמטגרסהחברת תקליטיםמקורעולם27 באוגוסט 2021הזרמת מוזיקה • הורדה דיגיטלית • תקליטור • תקליט • מארז תקליטוריםסטנדרטיתקפיטולארצות הבריתתקליט • תקליטורוולמארט (מסלול בונוס)ברזיל22 באוקטובר 2021תקליטורסטנדרטיתיוניברסל
"If We Never Met" (לעיתים מסוגנן כ-"if we never met") הוא סינגל של הזמר-יוצר האמריקאי ג'ון קיי, שיצא ב-26 באפריל 2019. נכון ליולי 2021, השיר הושמע למעלה מ-109 מיליון פעמים בספוטיפיי.
גרסת הרמיקס של הזמר-יוצר האמריקאי ג'ון קיי, בהשתתפות הזמרת-יוצרת האמריקאית קלסי בלריני, יצאה ב-17 בינואר 2020. נכון ליולי 2021, גרסת הרמיקס הושמעה למעלה ממיליון פעמים ביוטיוב, ולמעלה מ-39 מיליון פעמים בספוטיפיי.
גרסת הרמיקס של הזמר-יוצר האמריקאי ג'ון קיי והמפיק המוזיקלי האנגלי סיגלה, יצאה ב-14 בפברואר 2020. נכון ליולי 2021, גרסת הרמיקס הושמעה למעלה מ-340 אלף פעמים ביוטיוב, ולמעלה מ-52 מיליון פעמים בספוטיפיי.
גרסת הרמיקס הגיעה למקום השישי במצעד 100 שירי הדאנס ברדיו היפני.
הווידאו קליפ של הסינגל, בבימויו של הבמאי נורטון, הועלה לערוץ היוטיוב של הזמר ב-24 באוקטובר 2019. נכון ליולי 2021, הווידאו קליפ נצפה למעלה מ-5.4 מיליון פעמים ביוטיוב.
"If I Didn't Love You" (בעברית: "אם לא הייתי אוהב/ת אותך") הוא סינגל שהוקלט על ידי המוזיקאי ג'ייסון אלדין, ביחד עם הזמרת-יוצרת האמריקאית קארי אנדרווד, מתוך אלבום האולפן העשירי שלו, Macon, Georgia.
השיר יצא לאור ב-23 ביולי 2021, על ידי חברות התקליטים ברוקן באו, מקון וקפיטול נאשוויל, כסינגל המוביל מתוך האלבום.
השיר הגיע למקום השני במצעד שירי הקאנטרי, וקיבל מועמדות בטקס פרסי גראמי ה-64 בקטגוריה ביצוע הקאנטרי הטוב ביותר של צמד/להקה.
השיר הוא בלדת פאוור, העוסקת במערכת יחסים שהתפרקה ובבני הזוג שאינם מצליחים להמשיך הלאה.
קורט אליסון וטולי קנדי, שניים מכותבי השיר, חברים בלהקת אלדיאן ובצוות ההפקה New Voice Entertainment.
השיר נכתב מאוחר יותר בתהליך כתיבת האלבום, ויועד להיות דואט, כאשר אלדין הקליט את השיר לפני שבחר שותף לדואט.
השיר זכה להצלחה רבה, כאשר הגיע למקום השני במצעד שירי הקאנטרי ולמקום השמיני במצעד שירי הקאנטרי של קנדה.
בנוסף לכך, דורג השיר כאחד משירי הקאנטרי הנמכרים ביותר בארצות הברית בשנת 2021, כאשר נמכר בלמעלה מ-29,500 עותקים דיגיטליים בשבוע בכורתו, דבר שהוביל אותו להגיע למקום ה-15 במצעד הבילבורד הוט 100.
מחוץ לארצות הברית, זכה "If I Didn't Love You" להצלחה כאשר דורג במקום הרביעי במצעד שירי הקאנטרי של ה-ARIA.
שנה טקס קטגוריה תוצאהמקור2022פרסי גראמי ביצוע הקאנטרי הטוב ביותר של צמד/להקה
אזורתאריך יציאהפורמטחברת תקליטיםמקורעולם23 ביולי 2021הזרמת מוזיקה • הורדה דיגיטליתברוקן באו • מקון • קפיטול האשווילארצות הברית2 באוגוסט 2021רדיו קאנטרי
"If You're Over Me" הוא שיר של להקת הסינתפופ הבריטית, יירס אנד יירס.
השיר, שנכתב על ידי אולי אלכסנדר וסטיב מק, והופק על ידי סטיב מק, יצא, על ידי פולידור רקורדס, ב-10 במאי 2018, כסינגל השני מתוך אלבום האולפן השני של הלהקה, Palo Santo.
נכון לנובמבר 2021, השיר הושמע למעלה מ-233 מיליון פעמים בספוטיפיי.
הווידאו קליפ, שבוים על ידי פרד רוסון, יצא לראשונה בערוץ היוטיוב של הלהקה ב-15 במאי 2018. נכון לנובמבר 2021, הווידאו קליפ נצפה למעלה מ-21 מיליון פעמים.
מדינהתוארמכירותדנמרק (IFPI Danmark)זהב45,000פולין (ZPAV)זהב10,000הממלכה המאוחדת (BPI)פלטינה600,000
את האלבום הוציאה חברת התקליטים קולומביה רקורדס לאור ב-19 באפריל 1965, לאחר שהוקלט בחודשים אוגוסט–אוקטובר אותה השנה.
הוא עובד על ידי דון קוסטה.
בנט הקדיש את הרצועה השמינית, "Sweet Lorraine", לנט קינג קול, שנפטר כמה חודשים לפני צאת האלבום.
Idiota (בעברית: טיפש) הוא שיר שהוקלט על ידי הזמרת-יוצרת המקסיקנית סופיה רייס, מתוך אלבום האולפן השני שלה, Mal de Amores.
השיר יצא לאור ב-13 בפברואר 2020, על ידי חברת התקליטים האחים וורנר, כסינגל הרביעי מתוך האלבום.
הוא נכתב על ידה ביחד עם קארן סוטומאיור.
השיר הגיע למקום ה-31 במצעד הסינגלים המקסיקני.
השיר נכתב על ידי סופיה רייס וקארן סוטומאיור והופק על ידי תום ברידג'ס.
בחלקו של השיר, מבצעת רייס שורה מתוך השיר "La Llorona"; שיר עממי מקסיקני שמקורו במצר היבשתי של טהואנטפק ומקורותיו מעורפלים.
המשורר, אנדרס אנסטרוסה, בן מדינת אואחאקה (האזור בו צמח השיר), הביא ב-1941 לפרסום ולפופולריות השיר ואולי אף הוסיף מלל חדש.
הווידאו קליפ הרשמי של השיר פורסם ב-14 בפברואר 2020 בשידור חי.
בתחילת הקליפ, ניתן לשמוע טלפון מצלצל ובחור מבוגר הלובש כנפי מלאך מתעורר.
בהמשך לכך, הסצנה מתחלפת למועדון לילה בו ניתן לראות רייס לבושה בחליפה ורודה כשלראשה כובע של בוקרים.
רייס עולה לבמה ומתחילה לבצע את השיר (במהלך הקליפ ניתן לשמוע קטע מ-"").
נכון לאפריל 2022, מונה הצפיות של הקליפ עומד על למעלה מ-35 מיליון צפיות.
אזורתאריך יציאהפורמטחברת תקליטיםמקורעולם13 בפברואר 2020הזרמת מוזיקה • הורדה דיגיטליתהאחים וורנר
"If We Ever Broke Up" הוא שיר של הזמרת-יוצרת הבריטית מיי סטפנס, שיצא ב-1 בינואר 2023 תחת EMI רקורדס.
הסינגל הפך לוויראלי בטיקטוק והגיע ל-20 המקומות הראשונים במצעד הסינגלים הבריטי, כמו גם במצעדי המוזיקה במדינות אחרות.
סרטון המילים הרשמי של השיר יצא לאור בפברואר 2023.
"If Jesus Was a Rockstar" (בעברית: "אם ישו היה רוקסטאר") הוא סינגל שהוקלט על ידי הזמרת-יוצרת הגרמנייה קים פטרס.
השיר תוכנן במקור לשמש כסינגל המוביל מתוך אלבום האולפן הראשון של פטרס, (2023), אך בסופו של דבר הוא ירד מרשימת הרצועות.
השיר למקום ה-19 במצעד הסינגלים היפני.
פטרס ציפה לכתוב את השיר רק עם סוואן קוטצ'ה ואיליה סלמנזאדה, אך מקס מרטין היה נוכח גם כשהיא נפגשה עם הכותבים, והוא בסופו של דבר היה שותף לכתיבת והפקת השיר וכן סיפק לו קולות רקע.
פטרס והשלושה "דיברו על השיר" ואז ניסו דברים "כדי לראות מה ייצא".
השיר תואר כשיר "עידן חדש" עבור פטרס, כאשר פטרס כינתה אותו "מהנה" אך "גם ממש אינטנסיבי מבחינה לירית", כפי שנכתב לאחר שהיא "נאלצה להיאבק בעצמה בעקבות מגפת הקורונה", תוך שיקוף תחושותיה מהדת במהלך התבגרותה.
פטרס דיברה גם על כך שהיא רוצה "לשנות דברים" מ"מוזיקת דאנס הומואית" בה נודעה ו"לשיר על משהו בעל משמעות עמוקה, משהו שאני נאבקת בו ומשהו שהוא פשוט כנה".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-6 מיליון השמעות.
כאשר "If Jesus Was a Rockstar" יצא, פורסמו כתבות וביקורות שונות מטעם אתרי מוזיקה כדוגמת רולינג סטון, ו-American Songwriter.
קליפ המילים הרשמי של "If Jesus Was a Rockstar" הועלה לערוץ היוטיוב של קים פטרס ב-11 בנובמבר 2022.
אזורתאריך יציאהפורמטחברת תקליטיםמקורכלל העולם11 בנובמבר 2022הזרמת מוזיקה • הורדה דיגיטליתאמיגו • ריפבליק
"If I Lose Myself" הוא סינגל של להקת הפופ רוק האמריקאית ואן ריפאבליק.
השיר יצא ב-8 בינואר 2013 בהוצאת חברות התקליטים מוזלי מיוזיק גרופ ואינטרסקופ רקורדס.
השיר מופיע כסינגל השני של אלבום השלישי של הלהקה, Native.
השיר נכתב על ידי ראיין טדר, ברנט קטצל, בני בלנקו וזאק פילקינס, והופק על ידי ראיין טדר, ברנט קטצל ובני בלנקו.
נכון לספטמבר 2023, השיר הושמע למעלה מ-160 מיליון פעמים בספוטיפיי, ולמעלה מ-114 מיליון פעמים ביוטיוב.
אזורתוארמכירותאוסטרליה (ARIA)3× פלטינה210,000אוסטריה (IFPI Austria)זהב15,000קנדה (Music Canada)זהב40,000גרמניה (BVMI)3× זהב450,000איטליה (FIMI)פלטינה50,000ניו זילנד (RMNZ)זהב7,500שווייץ (IFPI Switzerland)זהב15,000סטרימינגדנמרק (IFPI Danmark)זהב900,000
אזורתאריךפורמטחברת תקליטיםהערותאיטליה 8 בפברואר 2013איירפליייוניברסל מיוזיק גרופגרמניה 28 בפברואר 2013תקליטור
המפיק המוזיקלי השוודי אלסו הוציא גרסת רמיקס לשיר ב-30 במרץ 2013. גרסת רמיקס זו הופיעה במהדורה המחודשת של האלבום Native, וכן באלבום האולפן הראשון של אלסו, Forever.
גרסת רמיקס זו הייתה מועמדת לפרס גראמי בקטגוריית הקלטת הרמיקס הלא קלאסית הטובה ביותר.
נכון לספטמבר 2023, גרסת הרמיקס הושמעה למעלה מ-332 מיליון פעמים בספוטיפיי, ולמעלה מ-32 מיליון פעמים ביוטיוב.
If Day הייתה סימולציה של פלישה גרמנית נאצית לויניפג והאזורים הסובבים אותה ב-19 בפברואר 1942, במהלך מלחמת העולם השנייה.
הוא אורגן כקידום איגרות חוב מלחמה על ידי ארגון הלוואת הניצחון של ויניפג הגדולה.
האירוע היה התרגיל הצבאי הגדול ביותר שהתקיים בויניפג.
If Day כלל קרב מבוים בין חיילים קנדיים ל"חיילים גרמנים" וכלל כליאה של פוליטיקאים מקומיים בולטים, החלת שלטון נאצי ומצעד צבאי.
האירוע היה גיוס כספים למאמץ המלחמתי: למעלה מ-3 מיליון דולר נאסף בוויניפג באותו יום.
המארגנים האמינו שהפחד שעורר האירוע יעזור להגביר את יעדי גיוס התרומות.
If Day היה קמפיין משוכלל לקידום רכישת איגרת חוב מלחמה.
איגרות חוב אלו, שהיו הלוואות לממשלה כדי לאפשר את הגדלת הוצאות המלחמה, נמכרו ליחידים ולתאגידים ברחבי קנדה.
If Day הייתה מסע הלוואת הניצחון השני של מלחמת העולם השנייה.
המערכה החלה ב-16 בפברואר 1942, ונמשכה עד 9 במרץ.
יעד הגיוס בפרובינציית מניטובה היה כ-45 מיליון דולרים ובפרט כ-24.5 מיליון דולרים מויניפג עצמה.
המארגנים האמינו שהבאת המלחמה (או, ליתר דיוק, הדמיה שלה) לבתיהם של אנשים תגרום לשינוי גישה בקרב אלו שמרגישים שהם אינם מושפעים ישירות מהמלחמה.
הוועדה הכינה מפה של מניטובה, שחולקה לכ-45 חלקים, שכל אחד מהם מייצג מיליון דולר מיעד הגיוס שלהם.
המפה פורסמה בפינת פורטאז' ומיין, הצומת המרכזי של העיר.
הקמפיין פורסם בעיתונים המקומיים במשך כמה ימים לפני האירוע, אם כי "הפלישה" הפתיעה אזרחים רבים.
תושבי צפון מינסוטה השכנה, הוזהרו על ידי הרשויות האמריקאיות (מכיוון שניתן לקלוט שידורי רדיו הממחזים את האירוע באזור זה) כדי למנוע ריצה למקלטי חירום.
מטוסי חיל האוויר המלכותי הקנדי שנצבעו כדי להיראות כמו מטוסי קרב גרמניים, טסו מעל העיר ב-18 בפברואר 1942. ב-18 בפברואר 1942, כהכנה לאירוע המרכזי של If Day, סלקירק, עיירה קטנה צפונית מזרחית לוויניפג, ערכה הדמיית גיוס כספים משלה.
במסגרת ההדמיה, "הופצצה" העיר במשך שעה.
ההדמיה כללה כ-3,500 אנשי צבא קנדי, מה שהפך את If Day לתרגיל הצבאי הגדול ביותר שנערך בוויניפג.
הכוחות המגינים היו בפיקודו של הקולונלים אי פרידהים ודאס מקיי.
הכוחות ה'נאציים' היו מתנדבים של מועצת הסחר הצעירים שהשתמשו במדים שנשכרו מהוליווד ולאחר שמאפרות ציירו צלקות מלחמה על פניהם.
המפקד של הכוחות הנאציים היה אריך פון נירנברג.סיורים "נאציים" בעיר החלו לפני השעה 05:30. כוחות 'נאציים' התחילו להתאסף בצד המערבי של העיר חצי שעה לאחר הסיורים הראשונים.
חיילים קנדיים נאספו בקסרקטין פורט אוסבורן ובשריונות מינטו ומקגרגור בשעה 06:30 בבוקר, ובשעה 07:00 נשמעו לראשונה בעיר אזעקת מלחמה והחלה האפלה כהכנה לפלישה מצד הנאצים.
מלחמת בזק אווירית החלה מעט לפני 07:00 עם הפצצות מדומות על העיר.
החל מ־07:03 בבוקר, החלו "החיילים הגרמנים" את ההתקפה המדומה שלהם על העיר, אשר הוגנה על ידי קבוצה קטנה של חיילי מילואים פעילים בסיוע קבוצות קהילתיות מקומיות.
המגינים יצרו קו חזית היקף סביב אזורי התעשייה ומרכז העיר והגיעו לכ-5 קילומטרים מבית העירייה של ויניפג.
קרב עם "אש חיה" החל בסביבות השעה 07:00, חיילים קנדים "פוצצו" (בפועל זרקו אבק פחם ודינמיט שימשו ליצירת פיצוצי דמה) גשרים מרכזיים בדרך לעיר.
טנקים קלים הוצבו בצמתי כבישים ובצמתי מסילות כדי להגביר את תחושת הלחימה בעיר.
שלושים כלי נ"מ ירו עשרות כדורי סרק לעבר מטוסי קרב שחגו מעליהם וזאת בסיוע כוחות תותחנים שהוצבו על גגות בניינים במרכז העיר.
הדיווח על ה"הרוג ראשון" היה בסביבות ה-08:00. בפועל, החיילים טיפלו בשני הנפגעים האמיתיים של האירוע: חייל שנקע את קרסולו ואישה שחתכה את אגודלה לאחר שהכינה טוסט במהלך ההאפלה שהחלה בבוקר.
בסביבות השעה 09:30 נכנעו "המגינים" האחרונים לכוחות "הנאציים" ונסוגו למרכז העיר.
העיר הוכרזה ככבושה והנאצים החלו במסע "הטרדות" נרחב שבמסגרתו הם שלחו חיילים חמושים בהמוניהם לרחובות העיר.
מספר אנשים נלקחו ל"מחנה מעצר" בפאתי העיר, בניהם ראש ממשלת מניטובה, ג'ון בראקן , סגנו, רולנד פיירבארן מקוויליאמס , ראש העיר ג'ון קווין ושגריר נורווגיה בארצות הברית, וילהלם דה מורגנשטירן.
חבר מועצה אחד, דן מקליין, "נמלט" אך נתפס על ידי הכוחות "הנאציים" לאחר סריקות אינטנסיביות.
דגלי הממלכה המאוחדת שהיו באזור הוחלפו לדגל גרמניה הנאצית.
החיילים הכריזו על שינוי שמה של העיר ל"הימלרשטאדט" (על שם ראש האס אס, היינריך הימלר) ושמו של הרחוב הראשי שונה ל"היטלרשטראסה" (על שם קנצלר גרמניה, אדולף היטלר).
אריך פון נורנברג הוכרז כגאולייטר והוא נעזר בג'ורג' וייט, שמונה לראש הגסטפו המקומי.
מטרתם המוצהרת של "הנאצים" הייתה לסייע להיטלר בתוכניותיו לנצל את צפיפות האוכלוסין הנמוכה יחסית של קנדה כדי ליישב את המדינה על ידי גרמנים, כדי להשליט את מרותם של "הנאצים" בויניפג, פון נורנברג הוציא את הצו הבא:
טריטוריה זו היא כיום חלק מהרייך הגרמני הגדול והיא תחת תחום השיפוט של אל"ם הגאולייטר המקומי, אריך פון נוירנבורג.
לא תתאפשר יציאת אזרחים לרחובות בין 21:30 ועד הזריחה.
כל המקומות הציבוריים הם מחוץ לתחום עבור אזרחים, לא יותר מ-8 אנשים יכולים להתאסף במקום מסוים בו-זמנית.
כל בעל בית חייב לספק אירוח ל-5 חיילים גרמנים.
כל הארגונים בעלי אופי צבאי, צבאי למחצה או תנועתי מפורקים והפעילות שלהם אסורה על פי החוק.
ארגוני נוער יישארו קיימים אך יפעלו בהנחיית חיילי הגאולייטר.
כל הבעלים של מכוניות, משאיות או אוטובוסים חייבים להירשם במטה הכיבוש, שם יעבירו אותם לרשות הצבא הגרמני.
כל חקלאי חייב לדווח באופן מיידי על כל מלאי התבואה ובעלי החיים ונאסר עליו למכור תוצרת חקלאית אלא דרך משרדו של מפקד האספקה הנאצי.
הוא לא יכול לשמור דבר לצריכה האישית שלו ומחויב לקנות אותו דרך רשות האספקה המרכזית.
כל תושב יצויד בכרטיס קצבה ויורשה לרכוש מזון וביגוד רק בהצגת כרטיס זה.
יש להשמיד מיד את כל הסמלים הלאומיים בעיר למעט דגלי גרמניה הנאצית וצלבי קרס.
העבירות הבאות יגרמו להוצאה להורג ללא משפט:
ניסיון לארגן התנגדות נגד צבא הכיבוש
כניסה או יציאה מהמחוז ללא רשות
אי דיווח על כל הסחורה המוחזקת
על כנסיות פורסמו מודעות האוסרות על פולחן דתי, כמרים שהתנגדו לצו נעצרו.
אוטובוסים שנסעו ברחובות העיר נעצרו וחיילים חמושים ערכו חיפושים על נוסעיהם.
שמו של העיתון המקומי, Winnipeg Tribune, שונה ל"Das Winnipeger Lügenblatt" , טורים רבים בעיתון "צונזרו" וכל העמוד הראשון נכתב כמעט כולו בגרמנית.
טור סאטירי שנכתב בעיתון סיפר כי "זה יום נהדר עבור מנטובה, הנאצים הם סבלניים, סובלניים ואדיים אך סבלנותם נגמרת במהירות", עמוד אחר כלל בדיחה, שבסופה נכתב שכל הקוראים צריכים לצחוק ואם לא, הם ייכלאו.
הנרי וופלר, מוכר עיתונים ב-Winnipeg Free Press, הותקף והעיתונים שלו נקרעו.
עיתון מקומי אחר הציג כתבה בעמוד הראשון על "הפלישה", שתיאר בפירוט רב את ההרס שגרמו הנאצים בויניפג.
"הנאצים" שרפו ספרים מול הסניף הראשי של הספרייה הציבורית של ויניפג (הספרים שנשרפו נבחרו מראש לשרפה מאחר שהיו פגומים או ישנים), חיילים נכנסו לקפטיריה באחד ממקומות העבודה בעיר וגנבו ארוחות צהריים מהעובדים.
מנהל בבית ספר יסודי בעיר נעצר והוחלף במחנך "נאצי", שהוכשר להוראת "האמת הנאצית"; "הנאצים" הכינו שיעורים מיוחדים עבור תלמידי אחד התיכונים של העיר.
מספר חנויות ובתים נבזזו על ידי החיילים והמטבע הקנדי הוחלף ברייקסמארקים גרמניים מזויפים, שהיו בפועל פתקי התעמולה היחידים שקנדה יצרה במהלך המלחמה.
תאגיד השידור הקנדי שידר תוכנית בשם "צלב קרס מעל קנדה" ברדיו ברחבי המחוז, בו הושמו קטעים מנאומיו של היטלר יחד עם מוזיקה צבאית.
"הפלישה" הסתיימה סביבות 17:30 בערב, עם מצעד צבאי בסימן שחרור חגיגי של ה"אסירים" - הפוליטיקאים המקומיים ש"שוחררו מהשבי הנאצי".
אנשי הוועדה המארגנת של אירוע יחד עם אנשי עסקים מקומיים צעדו בשדרות העיר עם כרזות עליהן נכתב "זה לא חייב לקרות כאן!" ו"קנה איגרות חוב!".
לאחר המצעד, נערך משתה חגיגי בבניין חברת מפרץ הדסון המקומי.
השגריר הנורווגי סיפר למארחיו על הדמיון הרב בין אירועי ה-If Day לבין האירועים שהתרחשו במציאות במהלך המערכה בנורווגיה וכיבושה על ידי הנאצים ב-1940.
ה-If Day דחף את מכירות איגרות החוב המלחמתיות הרבה מעבר למטרה של אנשי ויניפג והביא לתשומת לבם של אנשים רבים ברחבי צפון אמריקה את הסכנה בכיבוש ושלטון נאצי.
ב-If Day הצליחו לגייס כ-3.2 מיליון דולרים ביום אחד, בכל המדינה, הצליחו הרשויות לאחר האירוע לגייס כ-2 מיליארד דולר עבור המאמץ המלחמתי.
בעקבות כך, If Day נחשב לאורך ההיסטוריה כאחד מאירועי גיוס התרומות המוצלחים ביותר שנעשו.
עם זאת, הצבא הקנדי ציפה לעלייה משמעותית במספר המתגייסים, אך לא להצליח לעמוד ביעדיו - רק כ-23 אנשים מויניפג התגייסו ביום לצבא הקנדי במחצית השנייה של פברואר, לעומת 36 ביום במחצית הראשונה של פברואר.
עיתונים בניו זילנד כללו סיפורים על האירוע ומגזין לייף פרסם גיליון על פעילויות If Day בוויניפג וביישובים נוספים ברחבי מניטובה.
גם כתבים מהניוזוויק והניו יורק טיימס כתבו על האירוע.
"Idioteque" הוא שיר של להקת הרוק האנגלית רדיוהד, שיצא באלבומה הרביעי, "Kid A", באוקטובר 2000 וכסינגל שיווקי.
רדיוהד פיתחה אותו תוך כדי ניסויים עם סינתיסייזרים מודולריים.
הוא מכיל דגימות של שתי יצירות מוזיקת מחשב משנות ה-70.
"Idioteque" נבחר לאחד השירים הטובים של העשור על ידי "פיצ'פורק" ו"רולינג סטון".
בשנת 2021, המגזין "רולינג סטון" דירג אותו במקום ה-48 ברשימת "500 השירים הגדולים בכל הזמנים" ובשנת 2025 המגזין דירג אותו במקום ה-8 ברשימת "250 השירים הגדולים של המאה ה-21 עד כה".
סולן רדיוהד, תום יורק, תיאר את "Idioteque" כ"ניסיון ללכוד את צליל הקצב המתפוצץ כשאתה במועדון והרמקולים כל כך רועשים, שאתה יודע שזה עושה לך נזק".
השיר התחיל עם קצב אלקטרוני שיצר ג'וני גרינווד.
גרינווד ניסה ליצור מכונת תופים באמצעות מודולי סינתיסייזר הדומים לאלו הזמינים בשנות ה-70, תוך שימוש ברכיבים כגון פילטרים כדי ליצור ולעצב צלילים.
כשהרגיש שהקצב "צריך כאוס", הוא התנסה בצלילים שנמצאו ובדגימות.
הוא הקליט 50 דקות של אלתור ונתן ליורק, שלקח רצף קצר והשתמש בו כדי לכתוב את השיר.
יורק אמר: "חלק מזה היה רק 'מה?', אבל אז היה קטע של בערך 40 שניות באמצע האלתור שהיה גאונות מוחלטת, אז פשוט חתכתי אותו".
כמו בשירים אחרים ב-"Kid A", יורק יצר מילים על ידי כך שחתך ביטויים והגריל אותם מתוך כובע.
גרינווד לא הצליח לזכור מאין הגיע קטע הסינתיסייזר בן ארבעה אקורדים, והניח שהוא ניגן אותו בעצמו.
מאוחר יותר הוא הבין שדגם אותו מ-"mild und leise", יצירה מוזיקלית ממוחשבת מאת המלחין האמריקאי פול לנסקי.
לנסקי כתב את "mild und leise" בשנת 1973 באוניברסיטת פרינסטון על מחשב מיינפריים של IBM באמצעות סינתזת FM.
הוא שוחרר באוסף "First Recording – Electronic Music Winners" שיצא ב־1975, שגרינווד גילה בחנות תקליטים יד שנייה בזמן שרדיוהד טיילה בארצות הברית.
לנסקי אפשר לרדיוהד להשתמש בדגימה לאחר שגרינווד פנה אליו עם עותק של "אידיוטק".
במאמר שכתב על החוויה, לנסקי כתב שהוא רוא בשימוש של רדיוהד בסימפול "מעורר דמיון ומלא חדשנות" ושהוא "דגם" את התקדמות האקורדים באמצעות אקורד טריסטן.
"Idioteque" גם מדגימה יצירה נוספת מהאוסף שגילה גרינווד: "Short Piece", מאת ארתור קרייגר, שהפך לפרופסור למוזיקה בקולג' בקונטיקט.
השניים קיבלו קרדיט על הלחנת השיר.
"Idioteque" נבחר לשיר השמיני הטוב ביותר של העשור על ידי "פיצ'פורק" וה-56 הטוב ביותר על ידי "רולינג סטון".
בשנת 2018, המגזין "רולינג סטון" דירג אותו במקום ה-33 בגודלו של המאה עד כה.
בשנים 2021 ו-2024, "רולינג סטון" דירג את "אידיוטק" במקום ה-48 ברשימת "500 השירים הגדולים של כל הזמנים", ותיארה אותו כ"המרכז המבשר רעות והמרתק של "Kid A".
נייג'ל גודריץ' – הפקה, הנדסה, מיקסינג
ג'רארד נבארו – סיוע בהפקה, הנדסה נוספת
גריים סטיוארט – הנדסה נוספת
"If I Can't Love Her" הוא שיר שנכתב על ידי טים רייס והולחן על ידי אלן מנקן למחזמר "היפה והחיה" (1994), עיבוד בימתי לסרט האנימציה של דיסני מ-1991 באותו השם.
השיר מושר על ידי החיה לאחר שהוא מפחיד את בל, היפה, וגורם לה לברוח מהטירה ומתאר את הקושי של החיה לאהוב את בל.
השיר בוצע לראשונה על ידי השחקן האמריקני טרנס מאן, ששיחק את החיה בברודוויי.
החיה בקושי שר בסרט המקורי, ולכן מנקן ורייס כתבו את השיר כסולו לדמות על מנת לסייע לפיתוח הדמות ולהבעת רגשותיה כלפי בל.
השיר שואל מוטיבים מוזיקליים מפסקול הסרט, שגם הוא הולחן על ידי מנקן.
השיר נכתב כקינה על אהבה ותשוקה שאבדה, ומולחן כבלדה מלנכולית עם סגנון אופראי במקצת.
השיר מבוצע בשנית במערכה השנייה לאחר שהחיה משחרר את בל ומאפשר לה לחזור לביתה.
השיר קיבל ביקורות חיוביות ממבקרי התיאטרון, ששיבחו את מנקן ורייס על הכתיבה ואת הופעתו של מאן.
השיר זכה לכמה גרסאות כיסוי, בין היתר על ידי הזמר ג'וש גרובן.
השיר כמעט נכלל בגרסת הלייב אקשן של הסרט, אבל בסוף הוחלף בבלדה אחרת, "Evermore", שלטעמי היוצרים שירתה יותר טוב את עלילת הסרט.
בהנדסת מערכות, ilities הוא כינוי להיבטים או מאפיינים לא-פונקציונליים של מערכת.
באנגלית, רוב המונחים המשמשים לתיאור מאפיינים אלה מסתיימים באותיות 'ility' (ברבים 'ilities') ומכאן מקור הכינוי.
בעברית, הסיומות המקבילות הן 'וֹת' ו-'וּת'.
ב-'ilities' נכללים המאפיינים וההיבטים הבאים:
RAS - אמינות, זמינות, שירותיות.
RASUI - אמינות, זמינות, שירותיות, שימושיות והתקנתיות.
במערכות בהן הבטיחות היא קריטית למערכת, מקובל הקיצור RAMS - אמינות, זמינות, תחזוקתיות ובטיחות.
איג'יס נוסדה בספטמבר 2004 בידי אוצר היין איגנטיוס צ'אן (Ignatius Chan).
המסעדה מתנהלת ללא שף מבצע אחד, במקום זאת ישנם כמה שפים.
במסעדה אין תפריט לבחירה (אה לה קארט), במקום זאת היא מציעה שני סוגי תפריטים: תפריט בן ארבע מנות ותפריט טעימות בן שמונה מנות.
המנות מבוססות על חומרי גלם עונתיים.
במסעדה 50 מקומות, שולחן השף ובו 6 מקומות וחדרים פרטיים.
מקום 27 ברשימת 50 המסעדות הטובות בעולם לשנת 2011.
דורגה כראשונה בטיבה לפי מדריך מילה לשנת 2011/2010.
מקום 28 ברשימת 50 המסעדות הטובות בעולם לשנת 2010.
דורגה כשנייה בטיבה באסיה לפי מדריך מילה לשנת 2010/2009.
מקום 45 ברשימת 50 המסעדות הטובות בעולם לשנת 2009.
דורגה כמסעדה הטובה ביותר באסיה במדריך מילה לשנת 2009/2008.
איל דיבו (באיטלקית: Il Divo) היא להקה שהוקמה בבריטניה בשנת 2004, על ידי סיימון קאוול.
להקה הורכבה מארבעה חברים: דייוויד מילר, סבסטיאן איזמברד, אורס בוחלר וקרלוס מרין שנפטר ב-19 בדצמבר 2021.
הרעיון מאחורי היצירה של Il Divo בא לקאוול לאחר ששמע את השיר "Con te Partiro" בביצועו של אנדראה בוצ'לי תוך כדי צפייה ב"סופרנוס".
בשנת 2004 הופיעה בבריטניה רביעיית זמרי האופרה "G4" והשתתפה בתוכנית הטלוויזיה של סיימון קאוול - "The X Factor".
הם סיימו במקום השני, אך הוחתמו על ידי סוני מיוזיק אנטרטיינמנט.
קאוול כבר היה מודע להערכה חדשה זו לקולות ליריים ומוזיקה קלאסית, והחליט להקים רביעייה בינלאומית (חברי הלהקה מגיעים מספרד, שווייץ, צרפת וארצות הברית, אם כי שם הלהקה הוא באיטלקית) שמשחזר את סגנון שלושת הטנורים.
הלהקה הופיעה במדינות רבות ברחבי העולם, ובנובמבר 2017 קיימה שייט סביב מקסיקו וארצות הברית.
ב-19 ביוני 2018 הופיעה הלהקה לראשונה בישראל, בהיכל מנורה מבטחים בתל אביב.
שנה לאחר מכן, ב-26 באוקטובר 2019, הגיעה הלהקה להופעתה השנייה בישראל.
ב 19 בדצמבר 2021 קרלוס מרין נפטר ממחלת הקורונה לאחר שנכנס לקומה בבית החולים במנצ'סטר.
אלבום זה יצא על שמו של יונתן ידין שהיה יהודי מהמאה השנייה לפני הספירה.
כל מוזיקת הסרט הולחנה על ידי האמן היווני ואנגליס.
בכל פסקול הסרט ישנן שתי רצועות מוזיקליות, אך בדרך כלל מקבלות יחס של אחד.
רשימת רצועות האלבום Ignacio, בתור שתי רצועות נפרדות.
רשימת רצועות האלבום Ignacio, בתור רצועה אחת.
Ignorance (מאנגלית: בערות) הוא אלבום הבכורה של להקת הת'ראש מטאל האמריקאית סייקרד רייך, שיצא לאור באוקטובר של שנת 1987. באוגוסט 2014, מגזין Revolver הכניס את האלבום לרשימת "14 אלבומי הת'ראש מטאל שאתם צריכים לקנות".
כל השירים נכתוב והולחנו על ידי פיל רינד, למעט כאשר מצוין אחרת.
ביל מטויר - הפקה, הנדסה מוזיקלית
בריאן סלאגל - מפיק בפועל
פול סטולר - עטיפת אלבום
ifconfig הוא כלי מערכת במערכת ההפעלה יוניקס ובמערכות הפעלה דמוית יוניקס המשמש לניהול תצורת רשת.
ifconfig זמין דרך ממשק הפקודה, והוא מאפשר להגדיר ולקבל נתונים בנוגע לכרטיסי רשת.
שימוש נפוץ ב-ifconfig הוא להגדרת כתובת IP לכרטיסי רשת, הפעלתם וכיבוים.
בזמן עלית המערכת, ישנם כלים המשתמשים ב-ifconfig על מנת להגדיר את הרשת.
ככלי אינטראקטיבי, מנהלי רשת של מערכות יוניקס ולינוקס משתמשים בכלי זה על מנת להציג פרמטרים הקשורים ברשת, לדוגמה:
Ihr Menschen, rühmet Gottes Liebe (בעברית: בני אדם, שבחו את אהבתו של אלהים), רי"ב 167, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה בחג יוחנן המטביל, שחל ב-24 ביוני 1723.
קנטטה זו הייתה הרביעית שהלחין באך מאז החל למלא את תפקידו בלייפציג, לאחר רי"ב 75, רי"ב 76 ורי"ב 24. את האחרונה ביצע רק ארבעה ימים לפני הנוכחית, והזמן הקצר לא הספיק לבאך על מנת לכתוב חלקים נוספים ותזמור רחב לקנטטה, ולכן השתמש רק בקטע מקהלה אחד.
ב-1887 הוציאה לאור חברת באך את הקנטטה לראשונה, בכרך 33 של פרסומיה.
סדר הקריאה לאותו יום כולל פסוקים מספר ישעיהו המתארים את בשורת הגאולה הקרבה, ומהבשורה על-פי לוקאס בהם מתוארת לידתו של יוחנן המטביל ותפילת הבנדיקטוס של אביו זכריה.
מחבר הלברית אינו ידוע מלבד קטע הסיום שלקוח ממזמור של המשורר הגרמני יוהאן גרמאן (Johann Gramann).
הטקסט עוסק בשבח האלוהים בדומה לתפילתו של זכריה, בתיאור שליחותו של יוחנן ובדרך שהוא סלל לקראת בואו של ישו כגואל.
הקנטטה נועדה לביצוע על ידי סולני סופרן, אלט, טנור ובס בליווי מקהלה בת ארבעה קולות, ביוגל, אבוב ציד, אבוב, שני כינורות, ויולה ובאסו קונטינואו.
לקנטטה חמישה חלקים במבנה המקובל אצל באך, של אריה ורצ'יטטיב לסירוגין ובסיום מקהלה:
אריה לטנור: Ihr Menschen, rühmet Gottes Liebe (בני אדם, שבחו את אהבתו של אלהים)
אריה בדואט לסופרן ולאלט: Gottes Wort, das trüget nicht (דבר אלהים אינו מכזב)
רצ'יטטיב לבס: Des Weibes Samen kam (זרע האשה בא)
היצירה הוקלטה במלואה רק כ-7 פעמים בהקלטות מסחריות.
בין המנצחים שביצעו את ההקלטות ניתן לציין את ניקולאוס הרנונקור (ב-1987), טון קופמן (ב-1998), מסאקי סוזוקי (ב-1998) וג'ון אליוט גרדינר (ב-2000).
Illegal (בעברית: בלתי חוקי) הוא סינגל שהוקלט על ידי הזמרת הקולומביאנית שאקירה, בשיתוף הזמר האמריקאי קרלוס סנטנה, מתוך אלבומה השביעי, Oral Fixation, Vol.
2. השיר יצא לאור ב-6 בנובמבר 2006, כסינגל השלישי והאחרון מתוך האלבום.
השיר נכלל גם במארז התקליטורים שהוציאה שאקירה בסמוך לצאתו, Oral Fixation, Vol.
עם יציאתו נכנס השיר אל המקום הראשון במצעד שברומניה, הראשון במצעד שירי הדאנס קלאב, והשלושים וארבע במצעד הסינגלים הבריטי.
השיר נכתב על ידי שאקירה והופק על ידה ועל ידי המפיקים המוזיקליים חוסה טורס ולסטר מנדז.
השיר הוא מעין בלדת פופ, המשלבת בתוכה גם את סגנון הקאנטרי וזאת, בנוסף לכך שהיא מכילה בתוכה צלילי גיטרה וגיטרת בס שונים, שאותם מבצע קרלוס סנטנה בעצמו.
בסמוך לצאתו, הפנו מבקרי המוזיקה כלפי השיר ביקורות מעורבות ואף עשו השוואה בינו לבין שיריה של אלאניס מוריסט.
הווידאו קליפ שיצא עבור השיר, צולם במקסיקו סיטי, ב-17 באוקטובר 2006, על ידי ז'אומה דה לאיגואנה ושאקירה, באמצע סיבוב ההופעות הרביעי שלה, "Oral Fixation Tour".
הוא צולם במשך יום אחד, ובו מופעים כמה ממעריציה האמריקאים והמקסיקנים ששימשו בו כניצבים.
הוא פורסם לראשונה ב-16 בנובמבר 2006, ב-MTV.
בקליפ שאקירה מצטיירת כחברה של מתאגרף ולאורכו, היא מוצגת בזירת אגרוף שבה נהג לשהות ולהתאמן חברה לשעבר במשך רוב שעות היום.
באמצעות פלשבקים, היא זוכרת את הרגעים הטובים שהיו במערכת היחסים שלהם.
לבסוף, שאקירה מגיעה לגמר אליפות האגרוף שבה בן זוגה משתתף ומגלה כי הוא בוגד בה עם מישהי שמגיחה לבמה בפתאומיות.
לפני שהיא עוזבת את המקום, היא מתבוננת בו בעצב ועוצמת את עיניה לכמה רגעים.
עם השיר הופיעה שאקירה ב-5Star, בשנת 2005. מאוחר יותר, ב-24 במרץ 2011, העלתה שאקירה את ההופעה לערוץ ה-Vevo שלה.
בדצמבר 2006, הופיעה שאקירה עם השיר בתוכנית הטלוויזיה האמריקאית, "בוקר טוב אמריקה".
במצעדים זכה השיר להצלחה נאה ואף הצליח בשיאו לכבוש את פסגת המצעד שברומניה ומצעד שירי הדאנס קלאב.
מדינהתאריך יציאהפורמטחברת תקליטיםארצות הברית6 בנובמבר 2006תקליטורבריטניה9 בדצמבר 2006מיני-אלבוםסוני BMGמדינות שונות18 בדצמבר 2006תקליטור (גרסה משופרת)סוני BMG • תקליטי RCA
"If You Had My Love" (בעברית: "אם הייתה לך את אהבתי") הוא סינגל שהקליטה הזמרת והשחקנית ג'ניפר לופז.
השיר יצא לאור כסינגל הראשון מתוך אלבום הבכורה שלה, On the 6, ב-4 במאי 1999. הוא נכתב על ידי רודני ג'רקינס, לה-שון דניאלס וקורי רוני והופק על ידי רודני ג'רקינס.
גם מייקל ג'קסון גילה עניין בשיר אך הוא הרגיש שהוא מתאים יותר לאישה ולא לגבר.
השיר הוא שיר מיד-טמפו פופ ו-R&B שמכיל השפעות ממוזיקה לטינית והיפ-הופ.
מבחינה לירית השיר מדבר על תחילתה של מערכת יחסים בו לופז מתעמתת עם בן זוגה לגבי הכללים שבקשר שלהם.
נכון להיום מכירות השיר עומדות על 5 מיליון עותקים מה שהופך אותו לאחד מהשירים הנמכרים ביותר בכל הזמנים.
עם יציאתו זכה השיר להצלחה עולמית, כאשר כבש את צמרת מצעד הבילבורד הוט 100, ועשרות צמרות מצעדים נוספות.
השיר זכה לביקורות חיוביות ונחשב עד היום לאחד משיריה הטובים ביותר.
כבר עם יציאתו הוא זכה לתשומת לב רבה ולהצלחה רבה בעולם.
בארצות הברית הצלחתו הייתה גדולה במיוחד כאשר שהה במשך 5 שבועות בראש מצעד הפזמונים שבארצות הברית.
הוא הפך לאחד מהשירים הנמכרים ביותר של 1999 כאשר מכר 1.2 מיליון עותקים בארצות הברית בלבד.
בנוסף לכך, הוא זכה להצלחה רבה גם באוסטרליה, קנדה, דנמרק, פינלנד, ניו זילנד וספרד.
הצלחתו הייתה להפתעת המבקרים שכן אף אחד לפניה לא הצליח לשלב קריירת משחק ושירה מצליחות בו זמנית.
הצלחתה גם תרמה להצלחתם של אמנים לטינים אחרים בצפון אמריקה.
הקליפ לשיר בוים על ידי פול האנטר ובו רואים את לופז בתוך חדר ובו אנשים שונים מציצים עליה דרך המחשב ונותנים לה פקודות.
הקליפ זכה להמון שידורים ב-MTV, ונחשב לפריצת דרך בתחום הקליפים, עד כדי כך, שהוא הושווה לקליפים של מדונה וג'נט ג'קסון.
הקליפ היה מועמד ל-4 פרסי הווידאו קליפים של MTV, ו-5 פרסי המוזיקה של בילבורד.
על מנת לקדם את השיר ביצעה אותו לופז בטקס VH1/Vogue Fashion, ובמשך הקריירה שלו ביצעה אותו בהופעות נוספות שלה.
בשנת 1997 לופז שיחקה בסרט אוטוביוגרפי, את הזמרת המקסיקנית סלינה והעבודה שלה על הסרט עוררה בה את הרצון לפנות גם לכיוון מוזיקלי בקריירה שלה.
לופז טענה כי הייתה לה מאז ומתמיד תשוקה לרקוד ולשיר והסרט עורר בה את התשוקה הזו.
הסרט גם דחף את לופז להתחבר חזרה לשורשים הלטיניים שלה מה שגרם לה להתחיל להקליט שירים בספרדית.
במקור, לופז רצתה כי השיר "Feelin' So Good" ייצא כסינגל הראשון אך מסיבות לא ידועות ההחלטה לא יצאה לפועל.
השיר נכתב על ידי רודני ג'רקינס, לה-שון דניאלס וקורי רוני, הופק על ידי רודני ג'רקינס, הונדס על ידי פרנקלין גרנט ורוב ווילאמס, והוקלטו לו קולות רקע על ידי שאונית הארל וג'ניפר קאר.
במקור, השיר היה מיועד למייקל ג'קסון אך הוא דחה את ההצעה מכיוון שהוא הרגיש שהשיר מתאים יותר לאישה מאשר לגבר.
קורי רוני שהיה אחד מהכותבים והמפיקים של אלבום הבכורה של לופז הציע את השיר לג'קסון אך הוא קיווה שהוא לא יסכים ודווקא שלופז תיקח אותו.
לאחר מכן רוני ולה-שון דניאלס השיר השלימו את כתיבת השיר ונתנו אותו ללופז.
עם יציאת השיר הוא עורר מחלוקת מכיוון שרודני ג'רקינס אחד מכותביי השיר כתב שיר כמעט זהה עבור הזמרת שנטה מור.
מור טענה כי השיר שלה "If I Gave Love" נכתב מחדש עם אותו עיבוד לבקשתו של שון קומבס שהיה אחד ממפיקי אלבום הבכורה של לופז.
לטענתה של מור קומבס שמע את השיר שלה ואמר שהוא רוצה אותו, ג'רקינס טען כי השיר כבר מיועד לה ושזה מאוחר מדי אך ג'רקינס הסכים לכתוב עבור קומבס שיר דומה.
השיר הוא שיר מיד-טמפו פופ ו-R&B באורך של 4:25 דקות אשר מכיל אלמנטים של סלסלה והיפ-הופ.
השיר נכתב על ידי רודני ג'רקינס, לה-שון דניאלס וקורי רוני והופק על ידי רודני ג'רקינס.
השיר נכתב בסולם בי-מינור בקצב של 94 ביטים לדקה.
מבחינת מכשור, נעשה שימוש בשיר בפסנתר וגיטרה.
מבחינה ווקאלית, קולה של לופז בשיר משתרע מתו A3 לתו E5 (מתווים נמוכים לתווים גבוהים).
מבחינה לירית, השיר בנוי בצורה של שיחה בה לופז מתעממת עם בן זוגה על מספר כללי יסוד לפני שהם יוכלו להיות ביחד.
בספרה True Love, שיצא בשנת 2014, לופז הסבירה כי המילים של השיר מתייחסות להתחלה של מערכת יחסים ותיאום ציפיות בין בני הזוג שמלווה גם בחששות.
הבתים בשיר עוסקים בניסיון לקבוע את הכללים של מערכת היחסים בעוד הפזמון מביע את החששות המלוות בכך.
עם יציאתו, השיר זכה לתשומת לב מיוחדת מהרדיו.
השיר הגיע בבכורה למקום ה-72 בארצות הברית, ושבוע לאחר מכן השיר עלה למקום ה-64. בשבוע השלישי השיר מכר 66 אלף עותקים ובכך הגיע למקום החמישי במצעד המכירות והגיע גם לעשירייה הפותחת במצעד שירי ה-R&B וההיפ-הופ.
עם עלייה של 16.7 אחוז בהשמעות ברדיו הוא גם עלה למקום השמיני במצעד הרשמי של המדינה.
בשבוע הרביעי הוא מכר 120 אלף עותקים (עלייה של 80% במכירות) ובכך הגיע למקום הראשון במצעד המכירות ולמקום השני במצעד הרשמי של המדינה ובכך הפך לשיר המצליח ביותר באותו שבוע בשקלול של מכירות והשמעות ברדיו.
ביוני באותה השנה, השיר הגיע למקום הראשון במדינה עם עלייה של 30% נוספים במכירות וקהל של 5.6 מיליון מאזינים ברדיו.
השיר הדיח מהמקום הראשון את השיר "Livin' La Vida Loca" של ריקי מרטין ובכך זו הייתה הפעם הראשונה שאמן לטיני הדיח אמן לטיני אחר מהמקום הראשון במצעד מאז מרץ 1991, שם הדיחה גלוריה אסטפן את טימי ט מצמרת המצעד, עם שירה, "Coming Out of the Dark".
בנוסף לכך, לופז הגיעה למקום הראשון עם סינגל הבכורה שלה הישג שבזמנו נחשב לא נפוץ.
בשבוע השישי ליציאתו השיר מכר 170,500 עותקים נוספים ובכך השיר הפך לשיר השני בהיסטוריית המדינה אשר שהה במקום הראשון וזכה בתואר "Greatest Gainer", תואר אשר התייחס לשירים שזכו להצלחה גדולה במיוחד בתחום המכירות והרדיו בו זמנית.
בנוסף הוא שבר שיא בכך שהגיע למקום הראשון בו זמנית גם במצעד הכללי של המדינה, גם במצעד המכירות וגם במצעד ה-R&B.
השיר שהה בסך הכל 5 שבועות במקום הראשון ובכך השווה עם השיר "Genie in a Bottle" של הזמרת כריסטינה אגילרה בתור השיר ששהה הכי הרבה שבועות במקום הראשון במהלך הקיץ של אותה שנה.
ברדיו הוא זכה להצלחה ענקית בכך שהצליח לצבור 84.2 מיליון מאזינים.
הוא נשאר בעשירייה הפותחת במצעד במשך כ-3 חודשים עד ספטמבר אותה שנה.
בנוסף לכך, הוא גם הגיע בשיאו למקום ה-2 במצעד שירי הפופ, למקום השישי במצעד שירי ה-R&B וההיפ-הופ ולמקום ה-5 במצעד שירי הדאנס.
הוא מכר 1.2 מיליון עותקים במדינה ובכך הגיע למעמד פלטינה וגם דורג במקום ה-6 ברשימת השירים הנמכרים ביותר במדינה באותה שנה ואף דורג כלהיט הקיץ השני המצליח ביותר לאותה שנה, כשיר ה-12 המצליח ביותר באותה שנה וכהשיר ה-46 המצליח ביותר בשנות ה-90.
מחוץ לארצות הברית השיר גם זכה להצלחה רבה.
בבריטניה הוא הגיע בשיאו למקום ה-4 שם גם הופיע בשבוע הראשון שלו במצעד עם מכירות של 77 אלף עותקים באותו שבוע.
נכון לשנת 2016 השיר מכר במדינה 366 אלף עותקים במדינה.
גם באוסטרליה השיר הצליח להגיע למקום הראשון ואף גם שם הגיע למעמד פלטינה עם מכירות של 70 אלף עותקים, ואף גם הצליח להגיע למקום הראשון בניו זילנד, קנדה, הולנד, ופינלנד.
בצרפת השיר הצליח להגיע למקום ה-4 עם מכירות של 100 אלף עותקים (מעמד זהב).
גם בשווייץ וניו זילנד השיר הצליח להגיע למעמד זהב ואילו בגרמניה ובבלגיה השיר הצליח להגיע גם כן לעמד פלטינה.
הקליפ לשיר בוים על ידי פול האנטר והנושא שלו היה מציצנות באינטרנט כאשר מגוון של אנשים צופים בלופז דרך האינטרנט במהלך החיים האינטימיים שלה.
הקליפ נחשף לראשונה בתוכנית TRL של MTV ב-17 במאי 1999 וכמה ימים לאחר מכן הועלה באתר האינטרנט הרשמי שלה ובשירותים אינטרנטיים אחרים.
במאי הקליפ פול האנטר הוא זה שחשב על כך שהקליפ יעסוק בנושא המציצנות בעוד שון קומבס חשב על הרעיון של אתר האינטרנט בו הקהל מציץ על לופז ובכך התגבש הרעיון של הקליפ.
לופז עצמה גם הייתה שותפה להכנת הקליפ ביחד עם המנהל האישי שלה.
בקליפ הופיע השחקן אדם רודריגז חברה של לופז אשר לופז הציע לו להשתתף בקליפ.
על כך אמר רודריגז: "היא הציעה לי להשתתף בקליפ בתור טובה כחבר שלה ואמרתי לעצמי למה לא ואז השיר זכה להצלחה ענקית ושמחתי שלקחתי חלק בדבר הזה." לצילומי הקליפ לבשה לופז בגדים לבנים, שרשרת זהב ושמלת מיני, באחת מהסצנות האחרות שבקליפ.
הקליפ מתחיל בחדר חשוך בו רודריגז מחפש במחשב את השם "ג'ניפר לופז" ומגיע לאתר שלה, שם הוא רואה אותה מתועדת על ידי מצלמות בביתה.
מאוחר יותר מתגלה כי ניתן לראות אותה במקומות נוספים למשל במטבח שלה, בסלון וכולי.
לופז מודעת היטב לצופים שמביטים בה בכך שהיא מנופפת למצלמה לפני שהשיר מתחיל.
בהמשך הקליפ מתגלה שאותו איש שצפה בלופז לא לבד ועל לופז מסתכלים עוד אנשים מסוגים שונים בין היתר גם ילדה קטנה, וצופים בה גם דרך הטלוויזיה.
הצופים יכולים לבחור בכל פעם איפה הם רוצים לראות את לופז, למשל באחת מן הסצנות, אחד מהצופים לוחץ על כפתור שרשום עליו אמבטיה והוא רואה את לופז משתקפת במראה של האמבטיה שלה.
בהמשך, מתגלה כי גם יש אופציה נוספת בה ניתן לראות את לופז רוקדת ריקודים בסגנונות מוזיקה שונים לבחירה.
רודריגז אשר מתעניין בלופז מינית מתקרב עם המצלמה לכיוון הישבן שלה ולאחר מכן גם מציץ עליה במקלחת.
לאחר מכן, ניתן לראות כי האנשים שצופים בלופז מרותקים אליה וכלל לא מעניין אותם מה קורה מסביבם, למשל זוג מכונאים אשר לא שם לב שהמכונית שלהם עולה באש.
בגרסה המקורית של הקליפ היו אמורים לראות את רודריגז עם ידו השמאלית מתחת לחולצתו, בעוד הוא מוצץ את אצבעות ידו הימנית אך חלק זה ירד בעריכה.
לאחר שחרור הקליפ הוא נוגן רבות בערוץ MTV.
בילבורד כינו אותו כ-"לוהט" ו-"מעורר פנטזיות", ומגזין "וויב" כינה אותו לימים כאחד מהקליפים הטובים ביותר שלה.
ב-2015 BET כתבו כי: "אנחנו לא חושבים שמישהו יכול לשכוח את הריקוד השובב של ג'ניפר מקליפ הבכורה שלה".
ג'ף סלאמוטו כתב של ערוץ V סבר כי לופז היוותה קרש קפיצה להצלחה של אמנים בין לאומיים, הוא טען כי: "עד עכשיו אלו היו רק ג'נט ג'קסון ומדונה".
אבל אז היא מחליקה את ירכיה ומגניבה חיוך מזדמן מעבר לכתפה, היא הייתה דיווה וגם עממית".